Pressemeddelelse
November 2016

Differenstryksensorer til ultralave tryk med I²C-Bus og 3 V-forsyning

First Sensor præsenterer en ny version af sine velkendte flowbaserede differenstryksensorer til ultralave tryk med 3 V-spændingsforsyning og lineært I²C-Bus-udgangssignal. De meget flade sensorer i LMI-serien er perfekt egnede til indbygning i manifolds og tilbyder en slutværdi på 25 Pa (0,25 mbar) og bygger på termisk måling af et mikroflow i silicium-sensorchippen. Sensorerne opnår en høj målefølsomhed og nøjagtighed, samt en utrolig god offsetstabilitet og med sin lange levetid egner sensorerne sig perfekt til flowmåling af luft og gas efter differenstrykmetoden i en bypass-opstilling. Til batteridrevne anvendelser findes der en energisparefunktion med minimalt hvilestrømsforbrug.

Den innovative mikroflowteknologi fra First Sensor reducerer gasflowet gennem sensoren med flere størrelsesordener sammenlignet med traditionelle, flowbaserede tryksensorer. Ved hjælp af den ekstreme miniaturisering af flowkanalen opnår LMI-differenstryksensorerne en meget høj modstandsdygtighed over for luft, der indeholder fugt og støv, og muliggør anvendelse af lange forbindelsesslanger og filtre uden påvirkning af den kalibrerede målenøjagtighed. Desuden muliggør halvlederteknologien ekstremt små fremstillingstolerancer og omkostningseffektiv serieproduktion. 

LMI-differenstryksensorernes vigtigste egenskaber:
•	3 V-spændingsforsyning og lineært I²C-Bus-udgangssignal
•	Mikroflowkanal integreret i silicium-sensorchippen
•	Meget modstandsdygtig over for luft, der indeholder støv og fugt
•	Meget flad højde, velegnet til montering i manifold.

Eftersom LMI-manifold-differenstryksensorerne er meget modstandsdygtige over for luft, der indeholder støv og fugt, opnår de særdeles lange levetider og forlængede serviceintervaller inden for klimateknik og medikoteknik. Derfor er sensorerne specielt velegnede til måling af selv meget små trykforskelle f.eks. i volumenstrømsregulatorer, filterovervågninger, brænderstyringer, respiratorer, anæstesiapparater, søvnapnø-apparater (CPAP), spirometre og iltkoncentratorer. 

Om First Sensor AG
First Sensor AG er en af de førende udbydere inden for sensorer på verdensplan. Vores virksomhed udvikler og fremstiller standardiserede og skræddersyede sensorløsninger til detektion af lys, stråling, tryk, gennemstrømning, fyldningsniveau og acceleration til anvendelser inden for vækstmarkederne Industrial, Medical og Mobility. First Sensor dækker hele værdiskabelseskæden lige fra komponent til færdig sensor. 

Med over 800 medarbejdere er vi repræsenteret med mere end seks tyske afdelinger, og har derudover udviklings-, produktions- og salgsafdelinger i USA, Canada, Kina, Holland, Storbritannien, Frankrig, Sverige og Danmark samt et verdensomspændende netværk af samarbejdspartnere. Vores afdelinger certificeres løbende iht. ISO/TS 16949, ISO 14001, EN ISO 13485, EN 9100 og ISO 9001 - alt efter det enkelte forretningsområde. 

First Sensor AG er børsnoteret og listet i Prime Standard hos den tyske børs i Frankfurt. 

Du kan få flere oplysninger på: www.first-sensor.com

Du kan se flere pressemeddelelser på: www.first-sensor.com/technical-press

First Sensor AG
Peter-Behrens-Str. 15
12459 Berlin
Tyskland
T +49 30 6399 2399
	
Pressekontakt, fagpresse:
Doris Tischer
Director Marketing Communications
E-mail: technical.press@first-sensor.com
T +49 89 80083-48